Petter Skavlan

Petter Skavlan (født 1956) er en norsk manusforfatter og sceneinstruktør som har skrevet manus for flere filmer og tv-serier. 

 Karriere 
Skavlan startet sin karriere som regissør ved Nationaltheatret i Oslo (1982-1985). Senere oversatte han dramatikk før han begynte å skrive filmmanus. Han har også skrevet og regissert en rekke prisvinnende  reklamefilmer.   

Skavlan har blant annet skrevet manus til spillefilmen Sweetwater, som utspiller seg på Romas søppelfyllinger (1988). Sammen med Brasse Brännström skrev han den svenske tv-serien Mitt Sanna Jag (1995). Videre har han skrevet spillefilmen og tv-serien Sofies Verden (1999), finansdokumentaren When Bubbles Burst (2012) og den Golden Globe- og Oscar-nominerte spillefilmen Kon-Tiki (2012). Under pseudonymet Alex BoeAlex Boe skrev han manus til spillefilmen Den 12. Mann 12th MAN, IMDB(2018). Skavlan har også skrevet manus til Domino,Domino, IMDB regissert av Brian De Palma (2019) og People of the Book, regissert av Danis Tanovic (2021). På Kon-Tiki, Den 12. Mann og Domino var Skavlan også ansvarlig produsent.

Han jobber deler av året i Los Angeles, USA der han er representert av ICM Partners I Skandinavia er han representert av Lindberg Management i København.Lindberg Management Skavlan har en rekke tillits- og styreverv, hovedsakelig innenfor underholdning og arkitektur.

Skavlan skrev den 24 ord lange teksten av Nocturne, som vant Eurovision Song Contest 1995. 

Sammen med den serbiske performancekunstneren Marina Abramovic har Skavlan skrevet operaen 7 Deaths of Maria Callas  for Bayerische Staatsoper i München. Denne hadde premiere i september 2020.

 Familie 
Han er bror av journalist og programleder Fredrik Skavlan (født 1966), allmennlege og debattant Jørgen Skavlan (født 1957).

 Referanser 

 Eksterne lenker 


Kategori:Norske manusforfattere
Kategori:Norske låtskrivere
Kategori:Norske reklamefolk
Kategori:Norske sceneinstruktører
Kategori:Skavlan
Kategori:Personer fra Oslo